CELEX: 62009TN0311
Language: sl
Date: 2009-08-04 00:00:00
Title: Zadeva T-311/09 P: Pritožba, ki jo je Luigi Marcuccio 4. avgusta 2009 vložil zoper sklep Sodišča za uslužbence z dne 20. maja 2009 v zadevi F-73/08, Marcuccio proti Komisiji

26.9.2009   
            
            
               SL
            
            
               Uradni list Evropske unije
            
            
               C 233/20
            
         Pritožba, ki jo je Luigi Marcuccio 4. avgusta 2009 vložil zoper sklep Sodišča za uslužbence z dne 20. maja 2009 v zadevi F-73/08, Marcuccio proti Komisiji
   (Zadeva T-311/09 P)
   2009/C 233/37
   Jezik postopka: italijanščina
   
      Stranki
   
   
      Pritožnica: Luigi Marcuccio (Tricase, Italija) (zastopnik: G. Cipressa, odvetnik)
   
      Druga stranka v postopku: Komisija Evropskih skupnosti
   
      Predlogi pritožnice:
   
   V vsakem primeru:
   
               —
            
            
               izpodbijani sklep naj se v celoti razveljavi;
            
         
               —
            
            
               tožba v zadevnem postopku naj se razglasi za popolnoma dopustno.
            
         Primarno:
   
               —
            
            
               odločba tožene stranke o zavrnitvi predloga z dne 27. junija 2007 naj se razglasi za nično;
            
         
               —
            
            
               odločba tožene stranke o zavrnitvi predloga z dne 29. junija 2007 naj se razglasi za nično;
            
         
               —
            
            
               odločba tožene stranke o zavrnitvi predloga z dne 30. junija 2007 naj se razglasi za nično;
            
         
               —
            
            
               odločba tožene stranke o zavrnitvi predloga z dne 2. julija 2007 naj se razglasi za nično;
            
         
               —
            
            
               če je to potrebno, naj se dopis z dne 29. aprila 2008, ki ga je podpisal Bernhard Jansen, razglasi za ničnega,
            
         
               —
            
            
               v skladu s tožbo naj se Evropski komisiji naloži, da pritožnici plača znesek 4 747,29 EUR oziroma višji ali nižji znesek, za katerega bo ugotovljeno, da je pravičen, ter obresti na zgoraj navedeni znesek po 10 %-odstotni letni obrestni meri z letno kapitalizacijo, ki tečejo od 7. novembra 2007 oziroma po drugi obrestni meri, za katero bo ugotovljeno, da je pravična;
            
         
               —
            
            
               Evropski komisiji naj se naloži plačilo vseh stroškov v tej zadevi.
            
         
               —
            
            
               Podredno:
            
         
               —
            
            
               zadeva naj se vrne Sodišču prve stopnje, da o njej meritorno odloči.
            
         
      Pritožbeni razlogi in bistvene trditve
   
   Ta pritožba je vložena zoper sklep Sodišča za uslužbence (SDU) z dne 20. maja 2009 v zadevi F-73/08. S tem sklepom je bila kot delno nedopustna zavržena in delno kot neutemeljena zavrnjena tožba za razglasitev ničnosti odločbe tožene stranke o neugoditvi predlogom tožeče stranke za povračilo določenih stroškov zdravljenja po običajni in po „dodatni“, torej 100 %-stopnji.
   V utemeljitev svojih predlogov se pritožnica sklicuje na kršitev pojma obrazložitve odločbe Skupnosti, izpodbojnega akta, načela res iudicata, načela delitve oblasti, ter na neupoštevanje sodne prakse v zvezi z učinki ničnosti odločbe institucije Skupnosti s strani sodišča Skupnosti.
   Pritožnica se sklicuje tudi na kršitev pravil o litispendenci in o potrditveni odločbi ter določb o stroških postopka.